ആഡംബര കപ്പലിലെ ലഹരിവേട്ട ചലച്ചിത്ര നിര്മ്മാതാവ് ഇംതിയാസ് ഖത്രിയുടെ ഓഫീസില് എന്സിബി റെയ്ഡ് മുംബൈ: ചലച്ചിത്ര നിര്മ്മാതാവ് ഇംതിയാസ് ഖത്രിയുടെ ഓഫീസില് നാര്ക്കോട്ടിക് കണ്ട്രോള് ബ്യൂറോയുടെഎന്സിബി റെയ്ഡ്. ആഡംബര കപ്പലിലെ ലഹരിവേട്ടയില് അന്വേഷണം പുരോഗമിക്കുമ്ബോള് ബോളിവുഡിലെ പല ഉന്നതരും പിടിയിലാകുമെന്നാണ് സൂചന. ഖത്രിയുടെ ബാന്ദ്രയിലെ ഓഫീസിലാണ് എന്സിബി റെയ്ഡ് നടത്തിയത്. നടന് സുശാന്ത് സിംഗിന്റെ മരണവുമായി ബന്ധപ്പെട്ട കേസില് ഖത്രി ഇതിനു മുന്പും മയക്കുമരുന്ന് കേസില് പ്രതിചേര്ക്കപ്പെട്ടിട്ടുണ്ട്. സുശാന്തിന്റെ മുന് മാനേജര് ശ്രുതി മോദിയുടെ അഭിഭാഷകനായ അശോക് സാരോഗിയാണ് കേസില് ഖത്രിയുടെ പങ്കാളിത്തം വെളിപ്പെടുത്തിയത്. സുശാന്തിനും റിയ ചക്രവര്ത്തിയ്ക്കും മയക്കുമരുന്ന് വിതരണം ചെയ്തിരുന്നത് ഖത്രിയാണെന്നായിരുന്നു വെളിപ്പെടുത്തല്. ഇയാളെ പിന്തുടര്ന്ന് മയക്കുമരുന്ന് ഇടപാടുകാരുടെ കൂടുതല് വിവരങ്ങള് ശേഖരിക്കാനാണ് എന്സിബി പദ്ധതിയിടുന്നത്. ആഡംബര കപ്പലിലെ ലഹരിവേട്ടയില് ബോളിവുഡ് താരം ഷാറൂഖ് ഖാന്റെ മകന് ഉള്പ്പെടെ 17 പേരെയാണ് എന്സിബി ഇതുവരെ അറസ്റ്റ് ചെയ്തത്. ഇതുമായി ബന്ധപ്പെട്ട് നിരവധി മയക്കുമരുന്ന് വിതരണക്കാരെ എന്സിബി പിടികൂടിയിട്ടുണ്ട്. ബോളിവുഡിലെ പല താരങ്ങളും ഇത്തരത്തില് ലഹരി ഇടപാടുകാരമായി ബന്ധം പുലര്ത്തുന്നവരാണെന്ന് കേസില് തെളിഞ്ഞു. അറസ്റ്റിലായ ആര്യന് ഖാനെയും മറ്റ് പ്രതികളെയും 14 ദിവസം ജുഡീഷ്യല് കസ്റ്റഡിയില് വിട്ടിരുന്നു. ആര്യന് ഖാനും, അര്ബ്ബാസ് മെര്ച്ചന്റും കേസിലെ മുഖ്യകണ്ണികളാണ്. ഇവര്ക്ക് ലഹരി എത്തിച്ചുകൊടുത്ത ഇടപാടുകാരനുമായുള്ള ബന്ധത്തെ കുറിച്ച് കൂടുതല് വിവരങ്ങള് ശേഖരിക്കാന് ആര്യനെയും അര്ബ്ബാസിനെയും ഇടപാടുകാര്ക്കൊപ്പം ഇരുത്തി ചോദ്യം ചെയ്യാനാണ് ഇവരെ എന്സിബി കസ്റ്റഡിയില് ആവശ്യപ്പെട്ടത്. കഴിഞ്ഞ കുറച്ച് ദിവസങ്ങളായി പ്രതികളെ ഒന്നിച്ചിരുത്തി ചോദ്യം ചെയ്തുവരികയാണ്.